Palkkio työstä määritellään toimeksiantosopimuksessa vapaasti. Kevytyrittäjän tunti- tai urakkapalkkio ei ole sama kuin vastaava tuntipalkka työsopimuksessa, sillä kevytyrittäjä maksaa itse mm. sosiaaliturvansa ja eläkkeensä kuten yrittäjäkin. Kevytyrittäjän laskuttama arvonlisäveroton hinta on suunnilleen 1,5-kertainen verrattuna vastaavasta työstä maksettavaan tuntipalkkaan. Toimeksiantosopimuksessa on hyvä määritellä myös tiettyjen kellonaikojen ulkopuolella tehtävät työt, lisätyöt ja muut mahdolliset kulut.